
LATVIJAS REPUBLIKAS IEKŠLIETU MINISTRIJA
INFORMĀCIJAS CENTRS
Atklāta konkursa
„Vienotās ugunsdrošības un civilās aizsardzības platformas izstrāde, ieviešana un uzturēšana”
Nr. IeM IC 2024/3

1.jautājums
Atklātam konkursam “VIENOTĀS UGUNSDROŠĪBAS UN CIVILĀS AIZSARDZĪBAS PLATFORMAS IZSTRĀDE, IEVIEŠANA UN UZTURĒŠANA” ID Nr. IeM IC 2024/3 iepirkuma dokumentācijā attiecībā pret speciālistu izglītību ir noteiktas šādas prasības :
	3.4.2. vismaz 1 (viens) sistēmu arhitekts:
	augstākā izglītība (izņemot pirmā līmeņa profesionālo augstāko jeb koledžas izglītību) inženierzinātnēs, vadības zinībās, dabaszinātnēs, matemātikā vai informācijas tehnoloģijās.
	Speciālists ir pildījis IS arhitekta lomu 2 (divos) IS izstrādes/attīstības vai uzturēšanas projektos, no kuriem:
1. vismaz viens projekts atbilst Nolikuma 3.3. apakšpunktā noteiktajām prasībām;
1. vismaz vienā projektā IS ir integrēta ar vismaz 3 (trim) ārējām IS un vismaz viena no integrācijām realizēta REST saskarnes veidā.



	3.4.9. vismaz 1 (viens) BI analītiķis (darbam ar SAP BI).
	Augstākā vai pirmā līmeņa augstākā izglītība informāciju tehnoloģiju jomā
	Speciālists ir pildījis BI analītiķa lomu vismaz 2 (divos) IS izstrādes/attīstības vai uzturēšanas projektos, no kuriem:
1. vismaz 1 (vienā) projektā ir veikta ETL procesu izstrāde un/vai datu migrācija, izmantojot SAP Data Services vai līdzvērtīgus rīkus;
1. vismaz 1 (vienā) projektā ir izmantotas SAP IQ datubāzes vai līdzvērtīgi rīki (piemēram, DWH datubāzes);
1. vismaz 1 (vienā) projektā ir izmantotas SAP BI (Information Design Tool, WebIntelligence) vai līdzvērtīgi rīki.


Sistēmu arhitektam ir precizēts, ka eksperta augstākā izglītība tiks uzskatīta par atbilstošu, ja tā iegūta inženierzinātnēs, vadības zinībās, dabaszinātnēs, matemātikā vai informācijas tehnoloģijās. 
[bookmark: _GoBack]Savukārt SAP BI ekspertam ir norādīta prasība pēc augstākās izglītības vai pirmā līmeņa augstākā izglītība informācijas tehnoloģiju jomā. Vai pareizi saprotam, ka SAP BI eksperta augtākā izglītība, kas ir iegūta inženierzinātnēs, vadības zinībās, dabaszinātnēs, matemātikā vai informācijas tehnoloģijās tiks uzskatīta par atbilstošu eksperta kvalifikācijai attiecībā uz izglītību? 
Atbilde uz 1.jautājumu
Paskaidrojam, ka prasības mērķis ir pārliecināties, ka BI analītiķim ir augstākā izglītība - jebkādā jomā vai vismaz pirmā līmeņa augstākā izglītība IT jomā. Vienlaikus atzīmējam, ka piedāvājumu izvērtējumu pēc būtības iepirkuma komisija veiks pēc piedāvājumu iesniegšanas termiņa beigām slēgtās sēdēs.
2.jautājums
Saskaņā ar prasību NFN_010.01 Licencēšanas apjoma definēšana un piegāde “Pretendentam Finanšu piedāvājumā jāietver visas piedāvātās Platformas darbībai nepieciešamās licencēšanas izmaksas, tai skaitā papildus nepieciešamo trešo pušu piegādāto standarta programmatūras komponenšu izmaksas visā izstrādes un vismaz garantijas termiņa periodā…” un saskaņā ar prasībām FN - 005.12 Atskaites, FN - 005.13 Platformas datu apstrāde ar analīzes rīkiem un NFN_001.06 SAP BI – “Izstrādātājam jānodrošina nepieciešamo atskaišu izveidošana, izmantojot IeM IC rīcībā esošo SAP BI rīku…”.
Vai pareizi saprotam, ka platformas izstrādes un garantijas termiņa laikā Izstrādātājs varēs izmantot Pasūtītāja rīcībā esošās SAP Business Objects un SAP IQ izstrādes un testa vides atskaišu risinājuma veidošanai un Izstrādātājam piedāvājumā nav jāparedz SAP Business Objects un SAP IQ licenču iegāde Izstrādātāja atskaišu risinājuma izstrādes un testa vides infrastruktūras nodrošināšanai visā izstrādes un garantijas termiņa periodā?
Atbilde uz 2.jautājumu
Pasūtītājam ir pieejama SAP pirmsprodukcijas vide, kuru Izstrādātājam būs jāizmanto. Licenču iegāde Izstrādātājam papildus nav jānodrošina.
3.jautājums
3.3.punkta prasība: “Pretendentam iepriekšējo 3 (trīs) gadu laikā (no 2020. gada līdz piedāvājumu iesniegšanas termiņa beigām) ir pieredze vismaz 2 (divu) līdzvērtīgu informācijas sistēmu (turpmāk – IS) izstrādes projektu (līgumu) īstenošanā (..)”.
Ņemot vērā, ka nolikuma 3.3. punktā pirms iekavām un iekavās ir norādīts savstarpēji pretrunīgs prasītās pieredzes termiņš, kas ir būtisks nosacījums kvalifikācijas dokumentu sagatavošanā, lūdzam izskaidrot pretendentiem, kurš no abiem termiņiem ir atbilstošais (2021.-2024. vai 2020.-2024.), kā arī veikt attiecīgus grozījumus iepirkuma dokumentācijā.
Norādām, ka nolikuma 6.pielikumā atsevišķu speciālistu pieredzes termiņš projektos zemsvītras atsaucē ir konkretizēts šādi: “Pieredze norādāma par iepriekšējo 3 (trīs) gadu periodu (no 2021. gada līdz piedāvājumu iesniegšanas termiņa beigām)”, tajā pat laikā 6.pielikuma tabulā atsaucoties uz projektu pieredzes atbilstību nolikuma 3.3.punkta prasībām.
Atbilde uz 3.jautājumu
Paskaidrojam, ka visos gadījumos pretendentam un speciālistiem izvirzīto pieredzes prasību izpildei ir jānorāda tāda pieredze, kas atbilstoši Publisko iepirkumu likuma 46. panta 3. daļai ir gūta iepriekšējos pilnos trīs gados , proti, 2021., 2022. un 2023. gados. Papildus tam pasūtītājam ir jāakceptē arī pieredze, kas gūta 2024. gadā līdz piedāvājumu iesniegšanas termiņa beigām.
4.jautājums
Lūdzam paplašināt augstākās izglītības specialitātes variantus Konkursa nolikuma 6.pielikuma speciālista lomai BI analītiķis (darbam ar SAP BI) 3.4.9. punktā, līdzīgi kā ir speciālista lomai sistēmu arhitekts 3.4.2. punktā - augstākā izglītība (izņemot pirmā līmeņa profesionālo augstāko jeb koledžas izglītību) inženierzinātnēs, vadības zinībās, dabaszinātnēs, matemātikā vai informācijas tehnoloģijās. Piemēram, augstākā izglītība matemātikā ir atbilstoša BI analītiķa (darbam ar SAP), kas ir SAP ražotāja izstrādāts risinājums lomai un izvirzītajām pieredzes prasībām.
Atbilde uz 4.jautājumu
Paskaidrojam, ka prasības mērķis ir pārliecināties, ka BI analītiķim ir augstākā izglītība - jebkādā jomā vai vismaz pirmā līmeņa augstākā izglītība IT jomā. Vienlaikus atzīmējam, ka piedāvājumu izvērtējumu pēc būtības iepirkuma komisija veiks pēc piedāvājumu iesniegšanas termiņa beigām slēgtās sēdēs.

5.jautājums
Lūdzu, precizēt kādu informāciju nepieciešams norādīt Tehniskā piedāvājuma veidlapas tabulas kolonā “Pretendenta tehniskā piedāvājuma detalizēts apraksts, ievērojot tehniskajā specifikācijā un šīs tabulas 2.kolonnā esošās norādes un aizpildot katru šīs kolonnas aili” Tehniskās specifikācijas prasībām ar apzīmējumu (ID) NFN_011 un NFN_012 rindās, kurās nepieciešmas ierakstīt “Tiks izpildīts atbilstoši prasībai”, saskaņā ar tabulas 2.kolonnā esošajām norādēm. Savukārt, Tehniskās specifikācijas prasībā NFN_011.05 Programmatūras koda piegāde un versiju pārvaldība norādīts, ka “… Pretendentam Tehniskajā piedāvājumā jānorāda kādu koda versiju kontroles sistēmu Pretendents piedāvā izmantot…” un Tehniskās specifikācijas prasībā NFN_012.09 Testa datu nodrošināšana norādīts, ka “…Izstrādātājam tehniskajā piedāvājumā ir jāapraksta testa datu kopas ievadīšanas, papildināšanas, izņemšanas un atjaunošanas kārtība…”.
Atbilde uz 5.jautājumu
Paskaidrojam, ka tehniskās piedāvājuma veidlapas ailēs NFN_011.05 un NFN_011.09 papildus tekstam “Tiks izpildīts atbilstoši prasībai” ir jānorāda tehniskās specifikācijas attiecīgajās prasībās noteiktais.

